પોરબંદર અને છાયા પાલિકા હેઠળ આવતા અનેક વિસ્તારો માં પીવાના પાણી ની સમસ્યા વ્યાપક બની છે અને છાયા ના સાંદીપની અને રાંઘાવાવ સહીત કેટલાક વિસ્તારો માં તો મહિનાઓ થી પીવાના પાણી નું વિતરણ ન થયું હોવાનું સ્થાનિકો જણાવી રહ્યા છે આથી હાલ માં એરપોર્ટ સહીત ના વિસ્તાર ના લોકો પોરબંદર ના નરસંગ ટેકરી પાસે આવેલ મુખ્ય પાઈપલાઈન નો એરવાલ્વ લીકેજ હાલત માં છે ત્યાંથી દિવસ રાત પાણી ભરી રહ્યા છે અને અહી મોડી રાત્રી સુધી પુરુષો અને મહિલાઓ ની પાણી ભરવા માટે કતારો લાગે છે આ અંગે પોરબંદર કોંગ્રેસ ના મહામંત્રી લાખણશી ગોરાણીયાએ એ એવું જણાવ્યું હતું કે એક તરફ ચૂંટણી પહેલાં રૂપાણીની ભાજપ સરકાર સૌની યોજના મારફત ડેમો ભરવાની વાતો કરતી હતી, બીજી તરફ ચૂંટણી પછી પોરબંદરની જનતા પીવાના પાણી માટે રાત્રીના ૧૨ વાગ્યે પણ લાઈનોમાં ઉભા રહે છે.